ระเบียบการท่าเรือแห่งประเทศไทยว่าด้วยการผ่านเข้า- ออก และการจราจรภายในพื้นที่ท่าเรือกรุงเทพพ.ศ. ๒๕๕๑[๑] เพื่อให้การผ่านเข้า - ออกและการจราจรทางบกภายในพื้นที่ท่าเรือกรุงเทพ การท่าเรือแห่งประเทศไทย เป็นไปด้วยความเรียบร้อยและปลอดภัยอาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย พ.ศ.๒๔๙๔ จึงให้วางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการผ่านเข้า - ออกและการจราจรภายในพื้นที่ท่าเรือกรุงเทพ พ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่วันที่ ๑กรกฎาคม ๒๕๕๑ เป็นต้นไปข้อ ๓ นับตั้งแต่วันใช้ระเบียบนี้ ให้ยกเลิก๓.๑ระเบียบการท่าเรือแห่งประเทศไทย ว่าด้วยการจราจรในเขตการท่าเรือแห่งประเทศไทย พ.ศ.๒๕๓๙๓.๒ระเบียบ คำสั่ง หรือประกาศอื่นใดที่ขัดหรือแย้งกับระเบียบนี้ข้อ ๔ ให้นำบรรดากฎหมาย คำสั่งประกาศอื่นที่เกี่ยวข้องมาบังคับใช้โดยอนุโลมข้อ ๕ ในระเบียบนี้กทท. หมายความว่า การท่าเรือแห่งประเทศไทยผู้อำนวยการ หมายความว่าผู้อำนวยการการท่าเรือแห่งประเทศไทยพื้นที่ท่าเรือกรุงเทพ หมายความว่าพื้นที่ทางบกภายในเขตรั้วศุลกากร กทท. ณ ท่าเรือกรุงเทพ ที่กรมศุลกากรกำหนดรวมทั้งพื้นที่ท่าเทียบเรือชายฝั่งของท่าเรือกรุงเทพรถเครื่องมือทุ่นแรงของ กทท. หมายความว่า รถบรรทุกรถลากพ่วงบรรทุกสินค้า รถลากพ่วงบรรทุกตู้สินค้า รถยกสินค้า รถยกตู้สินค้ารถปั้นจั่น รถลากจูง และรถเครื่องมือทุ่นแรงอื่นที่เป็นของ กทท.ซึ่งใช้ในการปฏิบัติงานรถ หมายความว่า รถยนต์ รถจักรยานยนต์ รถลากพ่วงรวมตลอดทั้งเครื่องมือยกขน และยานพาหนะทางบกทุกชนิดนอกเหนือจากรถเครื่องมือทุ่นแรงของ กทท. ซึ่งเดินด้วยกำลังเครื่องยนต์กำลังไฟฟ้าหรือพลังงานอื่นข้อ ๖ ให้ผู้อำนวยการท่าเรือกรุงเทพเป็นผู้รักษาการให้เป็นไปตามระเบียบนี้และมีอำนาจกำหนดวิธีปฏิบัติแล้วรายงานให้ผู้อำนวยการทราบหมวด ๑บุคคล ข้อ ๗ บุคคลที่เข้ามาปฏิบัติงานภายในพื้นที่ท่าเรือกรุงเทพต้องปฏิบัติดังนี้๗.๑บุคคลที่เข้ามาปฏิบัติงานเป็นประจำให้ขอทำบัตรอนุญาตผ่านเข้า - ออกที่กองรักษาความปลอดภัย ท่าเรือกรุงเทพ๗.๒บุคคลที่เข้ามาติดต่อเป็นการชั่วคราวให้นำบัตรประชาชนหรือบัตรที่ทางราชการออกให้มาแลกบัตรอนุญาตผ่านเข้า - ออก ที่ทำการกองรักษาความปลอดภัยประจำจุดช่องทางผ่านเข้า - ออกทุกครั้งทั้งนี้บุคคลตามข้อ ๗.๑ และข้อ ๗.๒ต้องติดบัตรอนุญาตเพื่อแสดงตนตลอดเวลาที่อยู่ในพื้นที่ท่าเรือกรุงเทพข้อ ๘ พนักงาน กทท.ข้าราชการและพนักงานหน่วยงานรัฐวิสาหกิจอื่น ๆที่ปฏิบัติงานประจำภายในพื้นที่ท่าเรือกรุงเทพต้องแสดงบัตรประจำตัวที่หน่วยงานราชการต้นสังกัดหรือบัตรอนุญาตที่กองรักษาความปลอดภัย ท่าเรือกรุงเทพ ออกให้ข้อ ๙ บุคคล พนักงานกทท. ข้าราชการและพนักงานหน่วยงานรัฐวิสาหกิจอื่น ๆที่เข้ามาในพื้นที่ท่าเรือกรุงเทพต้องผ่านเข้า - ออก ในช่องทางที่ กทท. กำหนดให้ข้อ ๑๐ บุคคลที่ได้รับอนุญาตเข้ามาในพื้นที่ท่าเรือกรุงเทพเมื่อเสร็จกิจธุระแล้วต้องออกจากพื้นที่ท่าเรือกรุงเทพทันทีหมวด ๒รถ ข้อ ๑๑ รถที่เข้ามาภายในพื้นที่ท่าเรือกรุงเทพต้องปฏิบัติดังนี้๑๑.๑ขอทำบัตรอนุญาตผ่านเข้า - ออก ที่กองรักษาความปลอดภัย๑๑.๒ใช้ความเร็วไม่เกิน ๔๕ กิโลเมตรต่อชั่วโมง๑๑.๓ปฏิบัติตามเครื่องหมายหรือสัญญาณไฟจราจรโดยเคร่งครัดข้อ ๑๒ กำหนดเส้นทางเดินรถในพื้นที่ท่าเรือกรุงเทพดังนี้๑๒.๑ฝั่งเขื่อนตะวันตก๑๒.๑.๑รถยนต์ส่วนบุคคล รถจักรยานยนต์ให้ใช้ถนนสาย ๒ สาย ๕ และสาย ๖ เป็นสายหลัก๑๒.๑.๒รถบรรทุก รถลากพ่วง และรถเครื่องมือทุ่นแรง ให้ใช้ถนนสาย ๑ และสาย ๓ - ๖ยกเว้นรถเครื่องมือทุ่นแรงของ กทท. สวนทางได้ ตั้งแต่หลังโรงพักสินค้า ๑๑ ถึงแผนกรถเครื่องมือทุ่นแรง ๒ ในถนนสาย ๓ และตั้งแต่หลังโรงพักสินค้า ๕ถึงโรงพักสินค้า ๙ ในถนนสาย ๑๑๒.๑.๓ห้ามรถทุกชนิดวิ่งผ่านเข้า - ออกบริเวณพื้นที่หน้าท่า ตั้งแต่โรงพักสินค้า ๑ ถึงตึกอำนวยการเดิม(โอบี) ยกเว้นรถที่ปฏิบัติงาน๑๒.๒ฝั่งเขื่อนตะวันออก๑๒.๒.๑อนุญาตเฉพาะรถเครื่องมือทุ่นแรงที่อยู่ระหว่างปฏิบัติงานเท่านั้นส่วนรถอื่น ๆให้จอด ณ ที่ กทท. กำหนด๑๒.๒.๒ห้ามรถทุกชนิดวิ่งผ่านเข้า - ออกบริเวณพื้นที่หน้าท่า ตั้งแต่ปากคลองพระโขนงถึงปากคลองเจ๊กยกเว้นรถที่ปฏิบัติงาน๑๒.๓นอกจากถนนสาย ๑ - ๖ ให้เป็นไปตามที่ กองรักษาความปลอดภัยและหน่วยงานเจ้าของพื้นที่กำหนดทั้งนี้เส้นทางเดินรถดังกล่าวข้างต้นให้ปฏิบัติตามเส้นทางการเดินรถภายในพื้นที่ท่าเรือกรุงเทพแนบท้ายระเบียบนี้ข้อ ๑๓ ผู้ขับขี่และผู้โดยสารรถจักรยานยนต์ภายในพื้นที่ท่าเรือกรุงเทพต้องสวมหมวกนิรภัยข้อ ๑๔ รถที่เข้ามาในพื้นที่ท่าเรือกรุงเทพให้จอดพักในบริเวณที่ท่าเรือกรุงเทพกำหนดข้อ ๑๕ ห้ามรถทุกชนิดจอดหรือวิ่งในอาณาบริเวณต่อไปนี้๑๕.๑เส้นทางวิ่งของรถเครื่องมือทุ่นแรงยกสินค้าและตู้สินค้าและพื้นที่ปฏิบัติงานโดยรอบ๑๕.๒พื้นที่ปฏิบัติงานและช่องทางวิ่งของปั้นจั่นหน้าท่าชนิดเดินบนรางและรถคานเคลื่อนที่ยกตู้สินค้าข้อ ๑๖ ผู้ขับขี่และรถที่ได้รับอนุญาตให้เข้ามาในพื้นที่ท่าเรือกรุงเทพเมื่อปฏิบัติงานเสร็จสิ้นแล้วให้รีบนำรถออกไปจากพื้นที่ท่าเรือกรุงเทพทันที ยกเว้นรถที่ถูกจำกัดเวลาห้ามเดินรถในช่วงเวลาห้ามเดินรถภายในเขตกรุงเทพมหานครและรถที่อยู่ระหว่างปฏิบัติงานข้อ ๑๗ รถและรถเครื่องมือทุ่นแรงของบุคคลภายนอกหากเกิดน้ำมันหกรั่วไหล ต้องแจ้งผู้อำนวยการทราบทันทีและต้องปฏิบัติตามคำสั่งของผู้อำนวยการในการเคลื่อนย้ายรถจากนอกพื้นที่ท่าเรือกรุงเทพโดยเจ้าของรถต้องรับผิดชอบขจัดน้ำมันที่รั่วไหลหรือทำความสะอาดให้เรียบร้อยหากกทท. เป็นผู้ดำเนินการแทน เจ้าของรถต้องรับผิดชอบค่าใช้จ่ายทั้งหมดให้แก่ กทท. และห้ามเติมน้ำมันในพื้นที่ท่าเรือกรุงเทพก่อนได้รับอนุญาตหากรถและรถเครื่องมือทุ่นแรงของบุคคลภายนอกชำรุดหรือเครื่องยนต์เสียต้องนำออกให้พ้นทางจราจรและรีบนำออกนอกพื้นที่ท่าเรือกรุงเทพทันทีหมวด ๓บทลงโทษ ข้อ ๑๘ บุคคลใดที่เข้ามาในพื้นที่ท่าเรือกรุงเทพต้องปฏิบัติตามระเบียบนี้และต้องปฏิบัติตามคำสั่งของ กทท. โดยเคร่งครัดมิฉะนั้นนอกจากบุคคลนั้นต้องชดใช้ค่าเสียหายต่าง ๆที่อาจเกิดขึ้นและกองรักษาความปลอดภัยจะยึดบัตรอนุญาตและให้บุคคลนั้นออกนอกพื้นที่ท่าเรือกรุงเทพข้อ ๑๙ รถของผู้มาใช้บริการในพื้นที่ท่าเรือกรุงเทพหากฝ่าฝืนไม่ปฏิบัติตามระเบียบจะดำเนินการดังนี้๑๙.๑รถยนต์และรถบรรทุกส่วนบุคคลที่มีบัตรอนุญาตของ กทท.๑๙.๑.๑ฝ่าฝืนครั้งที่ ๑ ว่ากล่าวตักเตือนและทำทัณฑ์บนไว้๑๙.๑.๒ฝ่าฝืนครั้งที่ ๒ ยึดบัตรอนุญาตรถเป็นเวลา ๑๕ วัน๑๙.๑.๓ฝ่าฝืนครั้งที่ ๓ ยกเลิกบัตรอนุญาตรถ๑๙.๒รถบรรทุกไม่มีหรือปลอมแปลงบัตรอนุญาตของ กทท.จะดำเนินการแจ้งเจ้าพนักงานตำรวจเพื่อดำเนินคดีตามกฎหมายข้อ ๒๐ รถของพนักงาน กทท.หากฝ่าฝืนไม่ปฏิบัติตามระเบียบนี้ กทท. จะทำหนังสือแจ้งหน่วยงานต้นสังกัดเพื่อพิจารณาโทษทางวินัยแก่พนักงาน กทท. เจ้าของรถข้อ ๒๑ รถของข้าราชการหรือพนักงานรัฐวิสาหกิจอื่นๆ ตามข้อ ๘ หากฝ่าฝืนไม่ปฏิบัติตามระเบียบ กทท.จะทำหนังสือแจ้งหน่วยงานต้นสังกัดและห้ามนำรถเข้ามาในพื้นที่ท่าเรือกรุงเทพข้อ ๒๒ กทท.สงวนสิทธิ์ที่จะเคลื่อนย้ายรถที่ฝ่าฝืนระเบียบนี้โดยเจ้าของรถต้องรับผิดชอบในการดำเนินการและ กทท.ไม่รับผิดชอบต่อความเสียหายแก่รถรวมทั้งทรัพย์สินในรถไม่ว่ากรณีใดทั้งสิ้นประกาศณ วันที่ ๒๕ เมษายน พ.ศ. ๒๕๕๑สุนิดา สกุลรัตนะผู้อำนวยการการท่าเรือแห่งประเทศไทย[เอกสารแนบท้าย]๑.แผนที่เส้นทางเดินรถภายในอาณาบริเวณท่าเรือกรุงเทพ(ดูข้อมูลจากภาพกฎหมาย)วัชศักดิ์/ผู้จัดทำ๒๔ มิถุนายน๒๕๕๑ปิยะธิดา/ปรับปรุง๑๖ พฤศจิกายน๒๕๖๐[๑]ราชกิจจานุเบกษา เล่ม ๑๒๕/ตอนพิเศษ ๑๐๓ ง/หน้า ๔๑/๒๔ มิถุนายน๒๕๕๑